Tärkeiden pisteiden siajinnin vertailua rankine-, kelvin-, celsius- ja fahrenheit-asteikoilla
**Rankine-asteikko** (yksikön tunnus **°R** tai **°Ra**, lausutaan *răngˈkĭn*) on skotlantilaisen insinöörin ja fyysikon William John Macquorn Rankinen vuonna 1859 ehdottama termo­dynaaminen lämpötila-asteikko. Rankine-asteikko on *absoluuttinen asteikko*, jollaisella on nollapiste absoluuttisessa nollapisteessä. Rankine-asteikon arvo on suoraan verrannollinen aineen lämpöliikkeen energian odotusarvoon, minkä vuoksi se on ollut tieteessä ja tekniikassa tärkeän asteikon asemassa. Toinen tällainen asteikko on ollut SI-yksiköllä kelvin, joka on saavuttanut merkittävimmän aseman tieteen yksikköjärjestelmän standardeissa. Rankine-asteikkoa on käytetty hiljattain muun muassa Yhdysvalloissa joillakin teknisillä aloilla, mutta Yhdys­valtojen kansallinen standardi- ja teknologia­instituutti NIST ei sitä enää suosittele.

Muunnokset
----------

Koska Rankine-asteikko on *absoluuttinen*, on sen nollapiste absoluuttisessa nollapisteessä 0 °R = 0 K = −273,15 °C = −459,67 °F. Rankine-asteikon asteväli on sama kuin Fahrenheit-asteikolla eli 1 °Ra = 1 °F, joten Rankine-asteiden muunnokset fahrenheiteiksi ja päin vastoin ovat helppoja:

{\displaystyle {\frac {t}{^{\circ }F}}={\frac {t}{^{\circ }R}}-459{,}67}
ja 

{\displaystyle {\frac {t}{^{\circ }R}}={\frac {t}{^{\circ }F}}+459{,}67.}
Celsius- ja Kelvin-asteikoissa olevat astevälit ovat suurempia kuin Fahrenheit- ja Rankine-asteikoissa eli 1 °Ra = 1 °F = {\displaystyle {\tfrac {5}{9}}} °C = {\displaystyle {\tfrac {5}{9}}} K, jolloin:

\frac{T}{K}=\frac{t}{^\circ R} \cdot \frac{5}{9}
ja 

\frac{t}{^\circ R}=\frac{T}{K} \cdot \frac{9}{5}
sekä 

{\displaystyle {\frac {t}{^{\circ }C}}=({\frac {t}{^{\circ }R}}-491{,}67)\cdot {\frac {5}{9}}}
ja

{\displaystyle {\frac {t}{^{\circ }R}}=({\frac {t}{^{\circ }C}}+273{,}15)\cdot {\frac {9}{5}}.}

**Eräitä tärkeitä lämpötiloja eri asteikoilla**|  | Kelvin | Celsius | Fahrenheit | Rankine |
| --- | --- | --- | --- | --- |
| Absoluuttinen nollapiste(määritelmän mukaan) | 0 K | −273,15 °C | −459,67 °F | 0 R |
| Veden jäätymispiste | 273,15 K | 0 °C | 32 °F | 491,67 R |
| Veden kolmoispiste(määritelmän mukaan) | 273,16 K | 0,01 °C | 32,018 °F | 491,688 R |
| Veden kiehumispiste | 373,1339 K | 99,9839 °C | 211,97102 °F | 671,64102 R |

Lähteet
-------

### Viitteet

1. 1 2  B.8 Factors for Units Listed Alphabetically from Guide for the Use of the International System of Units (SI), NIST Special Publication 811, 2008 edition, Ambler Thompson and Barry N. Taylor
2. ↑  FactMonsters: Rankine
3. ↑
4. 1 2 3  Yksikönmuunnos: F to R
5. ↑  Celsiusasteikon alkuperäisen määritelmän mukaan tasan 0 °C
, mutta nykyinen määritelmä ei enää perustu siihen vaan veden kolmoispisteeseen. Nykyisten mittausten mukaan puhtaan veden jäätymispiste on 0.000089(10) degrees Celsius – katso Reproducibility of the Temperature of the Ice Point in Routine Measurements.  *Nist Technical note*, 1995, nro 1411. Artikkelin verkkoversio (PDF). Viitattu 12.8.2011.  (Arkistoitu – Internet Archive)
6. ↑  Celsiusasteikon alkuperäisen määritelmän mukaan tasan 100 °C
normaalissa ilmanpaineessa (101,325 kPa), nykyisen määritelmän ja mittausten mukaan hieman alempi.

Aiheesta muualla
----------------

* (Arkistoitu – Internet Archive)
*